Tomāšs Necids
Tomāšs Necids (čehu: Tomáš Necid, dzimis 1989. gada 13. augustā Prāgā) ir čehu futbolists, Čehijas 1. līgas kluba Bohemians 1905 un bijušais Čehijas futbola izlases spēlētājs. Spēlē centra uzbrucēja pozīcijā. Futbolista karjeru sācis Prāgas klubā Slavia. 2009. gadā pievienojies Krievijas klubam CSKA, kur jau pirmajā mačā, iznākot uz maiņu spēles beigās, guva uzvaras vārtus papildlaikā. Pēc smagā savainojuma 2011. gada jūnijā, kad Necids bija spiest nespēlēt 22 mēnešus, viņš periodiski tika izīrēts Grieķijas PAOK, Čehijas SK Slavia Praha un Nīderlandes PEC Zwolle. 2015. gadā ar Nīderlandes klubu tika noslēgts pastāvīgs līgums līdz sezonas beigām. Kopš 2015. gada jūlija Necidam ir četru gadu kontrakts ar Turcijas klubu Bursaspor. Spēlējis visu vecumu Čehijas jauniešu un junioru izlasēs. Pieaugušo izlasē debitējis 2008. gada novembrī kvalifikācijas mačā pret Sanmarino izlasi, kurā guvis arī pirmos vārtus.